איראנשהר

**איראנשהר** (באנגלית: **Iranshahr** ; בפרסית: **ايرانشهر**; בבלוצ'ית: **اݔرانشهر**) היא עיר בנפת המרכז של מחוז איראנשהר בפרובינציית סיסתאן ובלוצ'סתאן, איראן, המשמשת כבירת המחוז, הנפה והמחוז המנהלי. העיר שוכנת סמוך לאזורי הגבול בין איראן לפקיסטן, שבהם מתגוררת אוכלוסייה מבני העם הבלוצ'י.

## היסטוריה
המקורות העתיקים ביותר שמזכירים את עיר אירנשהר הם מקורות יווניים ולטיניים, שבהם מוזכרת העיר פורה (Poura) כבירת הסטרפיה המרכזית של גדרוזי. סטרפיה הוא שם שהיוונים נתנו באופן כללי למחוזות השלטון השונים של האימפריה האחמנית. שמות נוספים שהוזכרו בהיסטוריה בהתייחס לעיר שבבלוצ'יסטאן כוללים: פרה, פהרה וגרסת הערבית שלה פחרה. באזור זה ניתן למצוא עדויות למגורי האדם הראשונים. כמו כן, קיומן של מצודות רבות בעיר מצביע על שגשוגה וחשיבותה בתקופות שונות; מצודת באמפור שייכת לתקופת הסאסאנים ומצודת נאסרי נבנתה בתקופת הקאג'ארים. פהרה (Pahrah; איראנשאהר של ימינו) מזוהה כמקום שבו שהה אלכסנדר הגדול עם צבאו למנוחה והתארגנות מחדש לאחר מסעות הכיבוש שלו בהודו.בסמוך לעיר מצויה העיר במפור, שבה נמצא מבצר במפור העתיק.
## דמוגרפיה
באירנשהר רוב התושבים הם בלוצ'ים ומוסלמים, רובם מזוהים עם הזרם הסוני. קיים בעיר מיעוט של בלוצ'ים וגם אוכלוסייה שהיגרה מהעיר בם ומהערים הסמוכות, המזדהה עם הזרם השיעי.

תושבי האזור מתפרנסים מחקלאות, מרעה, דיג, מלאכות יד ומסחר. רוב התושבים הם אינטראוברטים, אך התרבות השבטית מחזקת את המחויבות והקשר ביניהם. אחוז גבוה מהאוכלוסייה הכפרית של אירנשהר מורכב מבני שבטי נוודים, החיים לרוב באוהלים מצמר עיזים ובמבנים/סוכות העשויים מענפי תמרים. חלק מהאוכלוסייה בעיר מגיע ממחוז כרמאן והעיר בם; מקור פרנסתם העיקרי הוא גידול בעלי חיים, במיוחד עזים.

אירנשהר וערים נוספות כגון רדז'וואנשהר (מחוז גילאן), פיראנשהר (אזרבייג'ן) ועוד, הן ערים עם רוב סוני באיראן.

### התפתחות האוכלוסייה
במפקד האוכלוסין הלאומי של שנת 2006 נמנו בעיר 99,496 תושבים ב־17,698 משקי בית. במפקד שלאחר מכן, בשנת 2011, נמנו 97,012 תושבים ב־22,676 משקי בית. במפקד האוכלוסין של שנת 2016 הוערכה אוכלוסיית העיר ב־113,750 תושבים ב־27,248 משקי בית.

## תשתיות אזרחיות
טקסט=Naseri Castel, Iran, Iran|ממוזער|281x281 פיקסלים|טירת נאסרי, איראנשהר, איראן
### חינוך והשכלה
בעיר 7 מוסדות השכלה אקדמאים בתחומי הרפואה, המדעים והחקלאות. בנוסף 2 בתי חולים.

### נמל התעופה אירנשהר
נמל התעופה אירנשאהר הוא נמל תעופה שהקוד שלו IATA: IHR וקוד ICAO: OIZI, השוכן בעיר אירנשאהר.

### אזור תעשייה עירוני אירנשהר
אזור התעשייה העירוני של אירנשהר הוקם בשנת 1992, על שטח כולל של 347 דונם. הוא ממוקם כקילומטר כ-7 קילומטרים מהעיר אורך כביש אירנשהר–במפור.

## אקלים
### אקלים ומזג אוויר ממוצע לאורך השנה
לאיראנשהר אקלים מדברי חם (סיווג האקלים של קפן: BWh), המאופיין בקיצים חמים מאוד ובחורפים מתונים. כמות המשקעים נמוכה מאוד, ורובם יורדים בעונת החורף.

באיראנשהר הקיץ ארוך, לוהט וצחיח; החורף קצר, קריר ויבש; וברוב ימות השנה השמים בהירים. במהלך השנה הטמפרטורה נעה בדרך כלל בין 9°C ל־44°C, ולעיתים נדירות יורדת מתחת ל־4°C או עולה מעל 47°C.

### טמפרטורה ממוצעת
העונה החמה נמשכת כ־4.3 חודשים, מ־10 במאי עד 18 בספטמבר, ובה הטמפרטורה היומית המרבית הממוצעת גבוהה מ־40°C. החודש החם ביותר בשנה באיראנשהר הוא יולי, עם טמפרטורה מרבית ממוצעת של 44°C וטמפרטורה מזערית ממוצעת של 32°C.

העונה הקרירה נמשכת כ־3 חודשים, מ־29 בנובמבר עד 27 בפברואר, ובה הטמפרטורה היומית המרבית הממוצעת נמוכה מ־26°C. החודש הקר ביותר בשנה באיראנשאהר הוא ינואר, עם טמפרטורה מזערית ממוצעת של 9°C וטמפרטורה מרבית ממוצעת של 21°C.

### משקעים
באיראנשהר אין שונות עונתית משמעותית בתדירות הימים הגשומים. החודש שבו נרשם המספר הגבוה ביותר של ימי גשם בלבד באיראנשהר הוא פברואר, עם ממוצע של 1.5 ימים.

## ראו גם
* סיסתאן ובלוצ'סתאן

## קישורים חיצוניים

## הערות שוליים

קטגוריה:איראן: ערים